b'\n_START_ARTICLE_\nAatu R\xc3\xa4ty\n_START_SECTION_\nPelityyli\n_START_PARAGRAPH_\nDraftin Europe -sivusto kuvaa R\xc3\xa4ty\xc3\xa4 monipuoliseksi hy\xc3\xb6kk\xc3\xa4\xc3\xa4j\xc3\xa4ksi, jolla on kyky k\xc3\xa4sitell\xc3\xa4 kiekkoa nopeammin kuin osa pelaajista pystyy ajatella, samalla olemalla valmis jakamaan kiekkoa. Elokuussa 2019 The Hockey News -lehden toimittaja Steven Ellis kuvailee analyysiss\xc3\xa4\xc3\xa4n h\xc3\xa4nen olevan \xc3\xa4lyk\xc3\xa4s paitsi \xc3\xa4lyk\xc3\xa4s puolustussuuntaan, my\xc3\xb6s kent\xc3\xa4llisens\xc3\xa4 todellinen "leip\xc3\xa4 ja voi" hy\xc3\xb6kk\xc3\xa4yssuuntaan pelatessa. Ellis kehuu analyysiss\xc3\xa4\xc3\xa4n my\xc3\xb6s R\xc3\xa4dyn suoraluistelunopeutta sek\xc3\xa4 kiekollista kyky\xc3\xa4, mik\xc3\xa4 tekee h\xc3\xa4nest\xc3\xa4 eritt\xc3\xa4in vaikean pys\xc3\xa4ytett\xc3\xa4v\xc3\xa4n.\n_START_SECTION_\nSeuraura\n_START_PARAGRAPH_\nR\xc3\xa4ty on Oulun K\xc3\xa4rppien oma kasvatti. H\xc3\xa4n oli kaudella 2016\xe2\x80\x932017 C-nuorten SM-sarjan runkosarjassa 21 sy\xc3\xb6tt\xc3\xb6pisteell\xc3\xa4\xc3\xa4n joukkueensa paras sy\xc3\xb6tt\xc3\xa4j\xc3\xa4 isoveljens\xc3\xa4 Aku R\xc3\xa4dyn kanssa. Aatu R\xc3\xa4ty voitti kauden p\xc3\xa4\xc3\xa4tteeksi C-nuorten SM-hopeaa. H\xc3\xa4net palkittiin C-nuorten SM-sarjan parhaana hy\xc3\xb6kk\xc3\xa4\xc3\xa4j\xc3\xa4n\xc3\xa4 Sami Kapanen -palkinnolla sek\xc3\xa4 valittiin sarjan t\xc3\xa4hdist\xc3\xb6kent\xc3\xa4lliseen. Kaudella 2017\xe2\x80\x932018 R\xc3\xa4ty jakoi tehoilla 35+30=65 koko C-nuorten SM-karsintojen maalip\xc3\xb6rssin voiton \xc3\x84ssien Eero Niemen kanssa ja h\xc3\xa4n sijoittui pistep\xc3\xb6rssiss\xc3\xa4 kolmanneksi. R\xc3\xa4ty voitti my\xc3\xb6s tehoilla 10+21=31 C-nuorten SM-sarjan runkosarjan sy\xc3\xb6tt\xc3\xb6p\xc3\xb6rssin sek\xc3\xa4 sijoittui pistep\xc3\xb6rssiss\xc3\xa4 toiseksi edell\xc3\xa4\xc3\xa4n vain SaiPan Aleksi Sinkkonen. H\xc3\xa4n voitti kauden p\xc3\xa4\xc3\xa4tteeksi C-nuorten SM-pronssia. R\xc3\xa4ty palkittiin pistep\xc3\xb6rssivoitostaan Reijo Lepp\xc3\xa4nen -palkinnolla. H\xc3\xa4net palkittiin my\xc3\xb6s koko sarjan parhaana pelaajana Esa Tikkanen -palkinnolla, parhaana hy\xc3\xb6kk\xc3\xa4\xc3\xa4j\xc3\xa4n\xc3\xa4 Sami Kapanen -palkinnolla sek\xc3\xa4 valittiin t\xc3\xa4hdist\xc3\xb6kent\xc3\xa4lliseen. R\xc3\xa4ty pelasi osan kaudestaan my\xc3\xb6s K\xc3\xa4rppien B-nuorissa, jossa h\xc3\xa4n voitti SM-pronssia._NEWLINE_Alkukauden 2018\xe2\x80\x932019 R\xc3\xa4ty pelasi K\xc3\xa4rppien B-nuorissa, mutta suurimman osan kaudestaan h\xc3\xa4n pelasi kuitenkin seuran A-nuorissa. R\xc3\xa4ty pelasi pelasi runkosarjassa 41 ottelua tehopistein 17+14=31. H\xc3\xa4net valittiin A-nuorten SM-liigan helmikuun 2019 kuukauden nuoreksi pelaajaksi. Pudotuspeleiss\xc3\xa4 R\xc3\xa4ty pelasi kymmenen ottelua tehopistein 4+8=12, joilla h\xc3\xa4n oli K\xc3\xa4rppien paras sy\xc3\xb6tt\xc3\xa4j\xc3\xa4 Niko Kuirin kanssa sek\xc3\xa4 toiseksi paras pistemies Ville Heikkalan j\xc3\xa4lkeen. R\xc3\xa4ty voitti kauden p\xc3\xa4\xc3\xa4tteeksi A-nuorten SM-sarjan Suomenmestaruuden. _NEWLINE_Toukokuussa 2019 R\xc3\xa4ty teki K\xc3\xa4rppien kanssa kolmivuotisen SM-liigasopimuksen. H\xc3\xa4n aloitti kauden 2019\xe2\x80\x932020 seuran A-nuorissa, joita R\xc3\xa4ty edusti my\xc3\xb6s Junior Club World Cupissa voittaen pronssia. H\xc3\xa4n teki SM-liigadebyyttins\xc3\xa4 vain 16-vuotiaana runkosarjan kuudennella kierroksella 24. syyskuuta 2019 vieraissa Tapparaa vastaan, jolloin my\xc3\xb6s R\xc3\xa4dyn isoveli Aku teki liigadebyyttins\xc3\xa4. Veljeksille avautui paikka K\xc3\xa4rppien kokoonpanosta, kun Jussi Jokinen m\xc3\xa4\xc3\xa4r\xc3\xa4ttiin pelikieltoon ja Janne Pesonen k\xc3\xa4rsi pienest\xc3\xa4 vammasta. Heid\xc3\xa4t merkittiin joukkueen kakkosketjuun yhdess\xc3\xa4 Jari Sailion kanssa, jossa Aatu pelasi sentterin\xc3\xa4. H\xc3\xa4n sai ottelussa j\xc3\xa4\xc3\xa4aikaa 15.10 minuuttia. R\xc3\xa4ty sai ottelussa my\xc3\xb6s sy\xc3\xb6tt\xc3\xb6pisteen veljens\xc3\xa4 Akun tekem\xc3\xa4\xc3\xa4n ylivoimamaaliin. H\xc3\xa4n ker\xc3\xa4si ottelusta teholukeman \xe2\x80\x931. Liigauransa avausmaalin R\xc3\xa4ty teki seuraavassa ottelussa 28. syyskuuta 2019 Tampereen Ilvest\xc3\xa4 vastaan. H\xc3\xa4n ker\xc3\xa4si ottelussa my\xc3\xb6s yhden sy\xc3\xb6tt\xc3\xb6pisteen veljens\xc3\xa4 Akun tekem\xc3\xa4\xc3\xa4n maaliin. Aatu R\xc3\xa4dyn tekem\xc3\xa4 avausmaali j\xc3\xa4i K\xc3\xa4rppien 5\xe2\x80\x930-voittoon p\xc3\xa4\xc3\xa4ttyneen ottelun ratkaisumaaliksi. Pasi Arola valitsi h\xc3\xa4net ottelun Alumnien t\xc3\xa4htien ykk\xc3\xb6st\xc3\xa4hdeksi.\n_START_SECTION_\nMaajoukkueura\n_START_PARAGRAPH_\nR\xc3\xa4ty pelasi alle 18-vuotiaiden MM-kilpailuissa vuonna 2019 ja Hlinka Gretzky Cupissa vuonna 2019. H\xc3\xa4n pelasi my\xc3\xb6s World U-17 Hockey Challengessa vuonna 2018, jolloin R\xc3\xa4ty voitti hopeaa. H\xc3\xa4n oli Suomen paras maalintekij\xc3\xa4 kolmella osumallaan. Yhteens\xc3\xa4 R\xc3\xa4ty on pelannut 45 poikien maaottelua.\n_START_SECTION_\nMuuta\n_START_PARAGRAPH_\nR\xc3\xa4dyn isoveli Aku kuuluu my\xc3\xb6s K\xc3\xa4rppien SM-liigajoukkueen sopimuspelaajiin. Akulla on my\xc3\xb6s Arizona Coyotesin NHL-varaus vuodelta 2019. Veljekset ovat yli vuoden ik\xc3\xa4erostaan huolimatta pelanneet l\xc3\xa4hes kaikki juniorivuotensa samoissa joukkueissa ja usein my\xc3\xb6s samoissa ketjuissa. Veljesten is\xc3\xa4 Tuomo R\xc3\xa4ty pelasi omalla urallaan hy\xc3\xb6kk\xc3\xa4\xc3\xa4j\xc3\xa4n\xc3\xa4 yhteens\xc3\xa4 71 SM-liigaottelua JyP HT:ss\xc3\xa4. H\xc3\xa4n on my\xc3\xb6hemmin valmentanut poikiaan K\xc3\xa4rppien junioreissa.'